La data de 27 martie a.c., polițiștii Serviciului Investigații Criminale Bacău au depistat în municpiul Bacău, un bărbat de 41 de ani, din comuna Asău, urmărit la nivel internațional.
Pe numele bărbatului, autoritățile judiciare din Germania au emis un mandat european de arestare, acesta fiind cercetat pentru infracțiunea de viol, prevăzută de codul penal german, comisă în anul 2022 pe teritoriul acestui stat.
Cel în cauză a fost prezentat Parchetului de pe lângă Curtea de Apel Bacău care a dispus reținerea acestuia pentru 24 de ore.
Bărbatul a fost introdus în Arestul I.P.J. Bacău, fiind demarate procedurile de predare către autoritățile germane.